**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 292**

(protokols Nr. 9, 49. p.)

**Par atbildēm uz Satversmes tiesas uzdotajiem jautājumiem lietā Nr. 2025-04-01**

2024. gada 13. jūnijā Saeima izdeva likumu “Grozījumi Administratīvo teritoriju un apdzīvoto vietu likumā” (turpmāk – Likums), kas stājās spēkā 2024. gada 30. jūnijā. Likumā ir paredzēts, ka Varakļānu pilsēta, Varakļānu pagasts un Murmastienes pagasts ietilpst Madonas novadā. Likuma Pārejas noteikumu 33.6 punktā paredzēts, ka līdz 2025. gada pašvaldību vēlēšanās ievēlētās domes pirmajai sēdei Varakļānu novada un Madonas novada pašvaldības turpina pildīt savas funkcijas administratīvajās teritorijās, kādas tās bija līdz 2024. gada 30. jūnijam.

20 Saeimas deputāti apstrīdēja Administratīvo teritoriju un apdzīvoto vietu likuma pielikuma 26.18., 26.23. un 26.24. apakšpunkta, kā arī 2024. gada 13. jūnija likuma “Grozījumi Administratīvo teritoriju un apdzīvoto vietu likumā” 2. panta, ciktāl ar to izslēgts pielikuma 43. punkts, atbilstību Latvijas Republikas Satversmes 1. un 101 . pantam Satversmes tiesā.

Satversmes tiesa ierosināja lietu Nr. 2025-04-01 (turpmāk — lieta Nr. 2025-04-01).

 Gatavojot izskatīšanai lietu Nr. 2025-04-01, Satversmes tiesas tiesnesis Juris Juriss pieņēmis lēmumu par pieaicināto personu lietā Nr. 2025-04-01, ar kuru Madonas novada pašvaldība atzīta par pieaicināto personu lietā Nr. 2025-04-01 un uzaicināta rakstiski izteikt viedokli par jautājumiem, kas varētu būt nozīmīgi lietas izskatīšanā, kā arī sniegt atbildes uz konkrētiem jautājumiem.

Atbilstoši Pašvaldību likuma 10. panta pirmās daļas pirmajam teikumam dome ir tiesīga izlemt ikvienu pašvaldības kompetences jautājumu.

Atbilstoši Pašvaldību likuma 10. panta pirmās daļas pirmajam teikumam, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Sniegt Madonas novada pašvaldības kā pieaicinātās personas atbildes Satversmes tiesā izskatāmajā lietā Nr. 2025-04-01 saskaņā ar pielikumu.
2. Uzdot Madonas novada Centrālās administrācijas Lietvedības nodaļai domes lēmumu un tā pielikumu nosūtīt Satversmes tiesai līdz 2025. gada 2. jūnijam.

Domes priekšsēdētājs A. Lungevičs

*S. Melle 27307570*